**PlayStation 3** (プレイステーション3, Pureisutēshon Surī, obchodná značka **PLAYSTATION®3**, častejšie nazývaná **PS3**) je štvrtá herná konzola z rodiny PlayStation od Sony Computer Entertainment. Je to nasledovník veľmi populárnej PlayStation 2. PlayStation 3 je konkurent Microsoftovho Xboxu 360 a Nintenda Wii ako časť siedmej generácie herných konzol.

Prehľad
-------

### História

Sony oficiálne odhalila PlayStation 3 (vtedy označovanú ako ***PLAYSTATION 3***) verejnosti 16. mája 2005 počas E3 konferencie v Los Angeles. Funkčná jednotka ale nebola dostupná ani na Tokyo Game Show v Septembri 2005 aj keď prezentácie boli robené na devkitoch (napr. Metal Gear Solid 4: Guns of the Patriots). Do konania E3 v roku 2006 neboli ukázané herné tituly na funkčných modeloch PS3. Na E3 2005, Sony prezentovala PS3 ako systém s dvoma HDMI portmi a troma Ethernet portmi. Neskôr sa do konzoly z každého portu ušlo len po jednom kuse, na zníženie výrobných nákladov. PS3 dokáže vykresliť obraz v HD rozlíšení, najväčšie možné rozlíšenie je 1080p (full HD 1920 x 1080 progresívny mód). Oba modely sa vyrábajú s internou 2x Blu-Ray Disk mechanikou. V príprave na oficiálne vydanie konzoly, Sony demonštrovala 27 hratelných PS3 titulov počas TGS v septembri 2006 na finálnom hárdvéri.

Biele a Strieborné modely boli vystavené na ukážku na E3 a Tokyo Game Show, ale dodnes nie sú ohlásené dátumy vydania.

Konzola bola vydaná 11. novembra, 2006 v Japonsku; 17. novembra v USA, Kanade, Mexiku, Hongkongu a Taiwane; 7. marca, 2007 v Singapure; 22. marca na strednom východe a 23. marca v Európe, Austrálii, Južnej Afrike, Novom Zélande a 27 apríla v Indii. 20 GB model je v predaji v Japonsku avšak pre PAL teritóriá nie je dostupný.

### Systémová konfigurácia

Základná konfigurácia konzole má 20 GB interný hard disk. "Prémiová" verzia PlayStation 3 disponuje okrem vyššej kapacity hard disku (60 GB) aj IEEE 802.11b/g WiFi konektivitou, čítačkou pamäťových kariet (SD/MMC, CompactFlash a predná časť konzoly je pochrómovaná. Obe konzoly majú na vrchnej strane strieborné logo. Hard disk je upgradeovateľný, ich rozhranie je Serial ATA 2,5" a konzola obsahuje aj štyri USB 2.0 porty. Balenie oboch konzol neobsahuje HDMI kábel, namiesto neho je priložený kompozitný kábel. Pri konzole je možnosť použiť kompozitný kábel z PlayStation 2 keďže obe varianty disponujú rovnakým AV Multi Out portom. V marci sa objavili správy že Sony plánuje vydať konzolu s väčším hard diskom, toto neskôr potvrdil hovorca spoločnosti Sony Satoshi Fukoka.

### Vydanie a ceny

PlayStation 3 bola vydaná 11. novembra, 2006 v Japonsku. Podľa správy z Media Create sa predalo 81 639 konzol za 24 hodín od jej oficiálneho predstavenia.

PlayStation 3 bola vydaná 17. novembra, 2006 v Severnej Amerike. Predaj konzole sprevádzali nepokoje. Bol postrelený zákazník a došlo k niekoľkým krádežiam.

25. januára, 2007 spoločnosť Sony ohlásila definitívny dátum pre Európu a Austráliu. Konzola bola vydaná 23. marca, 2007, jediný rozdiel oproti predaju v Amerike a Japonsku bol ten, že pre Európu a Austráliu bol dostupný len 60 GB model.

Oficiálny Singapurský launch sa konal 7. marca, 2007 taktiež len s 60GB verziou ale žiadnymi hrami.

Balenie pre Indonéziu, ktoré bolo vydané 2 mesiace po Japonskom, obsahovalo 2 SIXAXIS ovládače a 3 hry.

Náklady na výrobu 20 GB verzie sú 805.85 US$ a pre 60 GB verziu 840.35 US$.

7. januára Sony potvrdila expedíciu jedného milióna konzol pre severnú Ameriku. Týždeň po tom, 16. januára 2007 Sony ohlásila ďalšiu expredíciu v podobe jedného milióna kusov konzol pre Japonsko.

V Európe, Austrálii a Novom Zélande sa vydanie konalo 23. marca, 2007, vo Velkej Británii padli predajné rekordy a prvých 100 zákazníkov čakajúcich v rade na Virgin Megastores dostali ku konzole zdarma 40" Sony LCD HD ready Bravia televízor a odvoz zadarmo domov (pravdepodobne aby sa nekonali veci podobné v Spojených štátoch).

Referencie
----------

1. ↑  SHILOV, Anton. *Asustek Computer Ships PlayStation 3 Consoles* [online]. X-bit labs, 18. júl 2006, [cit. 2007-05-05]. Dostupné online.
2. ↑   *PlayStation®3 Worldwide Hardware Unit Sales (Unit: million)* [online]. Sony Computer Entertainment Inc. [cit. 2012-04-03]. Dostupné online.
3. ↑   *Entertainment on PS3 has a new look* [online]. Sony Computer Entertainment Europe, 18. august 2009, [cit. 2009-09-01]. Dostupné online.
4. ↑   *PLAYSTATION is in capitals* [online]. Kotaku, 10. august 2006, [cit. 2008-01-18]. Dostupné online.
5. ↑  SULIC, Ivan. *IGN: E3 2005: PS3 Official* [online]. IGN, 16. máj 2005, [cit. 2008-01-14]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **PlayStation 3**

Externé odkazy
--------------

* - Oficiálna stránka spoločnosti Sony pre PlayStation na Slovensku
* - Oficiálna stránka spoločnosti Sony na Slovensku
* - Medzinárodná stránka spoločnosti Sony pre PlayStation